CELEX: 62013CN0146
Language: el
Date: 2013-03-22 00:00:00
Title: Υπόθεση C-146/13: Προσφυγή της 22ας Μαρτίου 2013 — Βασίλειο της Ισπανίας κατά Ευρωπαϊκού Κοινοβουλίου και Συμβουλίου της Ευρωπαϊκής Ένωσης

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/15
            
         Προσφυγή της 22ας Μαρτίου 2013 — Βασίλειο της Ισπανίας κατά Ευρωπαϊκού Κοινοβουλίου και Συμβουλίου της Ευρωπαϊκής Ένωσης
   (Υπόθεση C-146/13)
   2013/C 171/30
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωποι: E. Chamizo Llatas et S. Centeno Huerta)
   
      Καθών: Ευρωπαϊκό Κοινοβούλιο και Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Το προσφεύγον ζητεί από το Δικαστήριο:
   
               —
            
            
               να κρίνει κατά νόμο ανίσχυρο τον κανονισμό (ΕΕ) 1257/2012 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2012, για τη θέσπιση ενισχυμένης συνεργασίας στον τομέα της δημιουργίας ενιαίου καθεστώτος προστασίας των ευρεσιτεχνιών (1) ή, επικουρικώς, να τον ακυρώσει στο σύνολό του·
            
         
               —
            
            
               επικουρικώς, να ακυρώσει:
               
                           α)
                        
                        
                           το άρθρο 9, παράγραφος 1, στο σύνολό του, και παράγραφος 2, του κανονισμού, κατά το γράμμα του πέμπτου λόγου ακυρώσεως της προσφυγής και
                        
                     
                           β)
                        
                        
                           το άρθρο 18, παράγραφος 2, του κανονισμού στο σύνολό του, καθώς και όλες τις περιλαμβανόμενες στον κανονισμό παραπομπές στο ενοποιημένο σύστημα επιλύσεως των διαφορών σε θέματα διπλωμάτων ευρεσιτεχνίας ως νομικό καθεστώς του ενιαίου διπλώματος ευρεσιτεχνίας και ως πηγή του δικαίου του ενιαίου διπλώματος ευρεσιτεχνίας, και
                        
                     
         
               —
            
            
               να καταδικάσει το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1)
            
            
               Προσβολή των αξιών του κράτους δικαίου, με τη θέσπιση ρυθμίσεως βασιζόμενης σε τίτλο εκδοθέντα από το Ευρωπαϊκό Γραφείο διπλωμάτων ευρεσιτεχνίας, οι πράξεις του οποίου δεν υπόκεινται σε δικαστικό έλεγχο.
            
         
               2)
            
            
               Ανυπαρξία πράξεως της Ένωσης και, επικουρικώς, έλλειψη νομικής βάσεως του κανονισμού, λόγω μη υπάρξεως μέτρων διασφαλιζόντων την ενιαία προστασία του άρθρου 118 ΣΛΕΕ.
            
         
               3)
            
            
               Υπέρβαση εξουσίας, λόγω της χρησιμοποιήσεως της ενισχυμένης συνεργασίας για άλλους σκοπούς πλην των προβλεπομένων στις Συνθήκες.
            
         
               4)
            
            
               Παράβαση του άρθρου 291, παράγραφος 2, ΣΛΕΕ και, επικουρικώς, παράβαση της νομολογίας Meroni, με το σύστημα καθορισμού ετησίων τελών και καθορισμού του συστήματος κατανομής τους.
            
         
               5)
            
            
               Παράβαση της νομολογίας Meroni, λόγω της αναθέσεως στο Ευρωπαϊκό Γραφείο διπλωμάτων ευρεσιτεχνίας ορισμένων διοικητικών καθηκόντων σε σχέση με το ευρωπαϊκό δίπλωμα ευρεσιτεχνίας με ενιαία ισχύ.
            
         
               6)
            
            
               Προσβολή των αρχών της αυτονομίας και της ομοιομορφίας κατά την εφαρμογή του δικαίου της Ένωσης, λόγω του συστήματος ενάρξεως ισχύος του κανονισμού.
            
         
      (1)  ΕΕ L 361, σ. 1.